Legal Document

Category: 18

Text:
69. ΑΠΟΦΑΣΙΣ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 114462 της 2/13 Απρ. 1979 (ΦΕΚ  Β΄ 366) Περί διαρθρώσεως της υπηρεσίας του Υποθηκοφυλακείου Πειραιώς. Έχοντες υπ’ όψει: 1)Τας διατάξεις του άρθρ. 16 του Νόμ. 724/1977 «περί του προσωπικού των εμμίσθων υποθηκοφυλακείων κλπ.», και 2)Την υπ’ αριθ. 3739/28.11.1978 πρότασιν του Διευθυντού του Υποθηκοφυλακείου Πειραιώς, αποφασίζομεν: Η Υπηρεσία του Υποθηκοφυλακείου Πειραιώς, διαιρείται εις Διευθύνσεις και Τμήματα, ως κάτωθι: Βασική Διάρθρωσις Άρθρ.1.-α)Διεύθυνσις Διαχειρίσεως, Υποθηκών, Διεκδικήσεων, Κατασχέσεων και Προσωπικού Γραμματείας. β)Διεύθυνσις Μεταγραφών και Παλαιών Τίτλων. Διάρθρωσις-Αρμοδιότητες Διευθύνσεως      Διαχειρίσεως, Υποθηκών, Διεκδικήσεων,      Κατασχέσεων και Προσωπικού Γραμματείας. Άρθρ.2.-1.Την Διεύθυνσιν Διαχειρίσεως, Υποθηκών, Διεκδικήσεων, Κατασχέσεων και Προσωπικού Γραμματείας, συγκροτούν τα κάτωθι τμήματα: α)Τμήμα Διαχειρίσεως. β)Τμήμα Υποθηκών Διεκδικήσεων και Κατασχέσεων. γ)Τμήμα Προσωπικού και Γραμματείας. 2.Η αρμοδιότης της Διευθύνσεως Διαχειρίσεως, Υποθηκών, Διεκδικήσεων, Κατασχέσεων και Προσωπικού Γραμματείας ανάγεται εις τα κάτωθι θέματα, κατανεμόμενα μεταξύ των τμημάτων αυτής, ως έπεται: α)Τμήμα Διαχειρίσεως: Η παραλαβή αιτήσεων, πράξεων, δικαστικών αποφάσεων και λοιπών εγγράφων, η είσπραξις των υπό του Νόμου προβλεπομένων τελών και δικαιωμάτων επί των κατατιθεμένων εγγράφων. Η καταχώρησις εισερχομένων εγγράφων εις τα βιβλία διαχειρίσεως και Στατιστικής, η παράδοσις ετοίμων πιστοποιητικών και επιστραφέντων εγγράφων και η διαχείρισις χαρτοσήμου. β)Τμήμα Υποθηκών, Διεκδικήσεων και Κατασχέσεων: Η τακτοποίησις υποθηκών και προσημειώσεων υποθηκών, η τακτοποίησις κατασχέσεων - διεκδικήσεων, η τακτοποίησις εξαλείψεων - άρσεων και διαγραφών υποθηκών – προσημειώσεων - κατασχέσεων και διεκδικήσεων, η καταχώρησις εις τα βιβλία υποθηκών κατασχέσεων και διεκδικήσεων, η έκδοσις πιστοποιητικών επί υποθηκών κατασχέσεων και διεκδικήσεων. 6.Η.α.67-69 Οργανισμός Υποθηκοφυλακείων γ)Τμήμα Προσωπικού και Γραμματείας: Η τήρησις βιβλίου πράξεων διοικήσεως και προμηθειών, η διακίνησις της αλληλογραφίας της υπηρεσίας, η τήρησις του πρωτοκόλλου (εμπιστευτικού και κοινού) και των σχετικών αρχείων. Η παρακολούθησις και διαχείρισις των πιστώσεων, η ρύθμισις παντός θέματος αναγομένου εις την λειτουργίαν, την ασφάλειαν και καθαριότητα της υπηρεσίας. Η εκκαθάρισις των αποδοχών και λοιπών αποζημιώσεων του προσωπικού. Η ρύθμισις παντός θέματος, αναγομένου εις την υπηρεσιακήν και πειθαρχικήν κατάστασιν του προσωπικού και η τήρησις του μητρώου αυτού. Ο έλεγχος (επαλήθευσις) των ενεργηθεισών καταχωρήσεων. Διάρθρωσις-Αρμοδιότητες Διευθύνσεως  Μεταγραφών και Παλαιών Τίτλων ΄Αρθρ.3.-1.Την Διεύθυνσιν Μεταγραφών και Παλαιών Τίτλων συγκροτούν τα κάτωθι Τμήματα: α)Τμήμα Μεταγραφών. β)Τμήμα Παλαιών Τίτλων. 2.Η αρμοδιότης της Διευθύνσεως, Μεταγραφών και Παλαιών Τίτλων, ανάγεται εις τα κάτωθι θέματα, κατανεμόμενα μεταξύ των Τμημάτων αυτής, ως έπεται: α)Τμήμα Μεταγραφών: Ο χαρακτηρισμός των μεταγραφών, η ευρετηρίασις και καταχώρησις των μερίδων των μεταγραφών και η έκδοσις πιστοποιητικών επί μεταγραφών. β)Τμήμα Παλαιών Τίτλων: Η έκδοσις πιστοποιητικών επί αιτήσεων παλαιών τίτλων, η έκδοσις φωτοτυπιών, η αντιγραφή των εφθαρμένων ευρετηρίων και λοιπών βιβλίων, η ενσωμάτωσις γενικών ευρετηρίων μεταγραφών-υποθηκών-προσημειώσεων-κατασχέσεων και διεκδικήσεων εις ενιαίον γενικόν αλφαβητικόν ευρετήριον (άρθρ. 3 Ν.Δ. 4201/61 ΦΕΚ 175/Α/61 και άρθρ. 35 Β.Δ. 533/63 ΦΕΚ 147/Α/63).